Diari Oficial de la Generalitat Valenciana


Sumari del DOGV 3637, del 01-12-1999 (1999/10306)

ORDRE de 22 de novembre de 1999, de la Conselleria d'Indústria i Comerç, per la qual s'assignen crèdits disponibles consignats en l'Ordre de 4 de març de 1999, per la qual es fan públics les línies de crèdit i els imports globals màxims destinats a la concessió d'ajudes en matèria de modernització del comerç interior i promoció comercial per a l'exercici 1999.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3637

Data del DOGV
:   01-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10550


Data del document
:   22-11-1999

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * comerç interior
    * suport econòmic
    * comercialització
    * ajuda a la modernització

ORDRE de 22 de novembre de 1999, de la Conselleria d'Indústria i Comerç, per la qual s'assignen crèdits disponibles consignats en l'Ordre de 4 de març de 1999, per la qual es fan públics les línies de crèdit i els imports globals màxims destinats a la concessió d'ajudes en matèria de modernització del comerç interior i promoció comercial per a l'exercici 1999. [1999/M10094]
  
Amb data 20 de novembre de 1998, va ser publicada en el Diari Oficial de la Generalitat Valenciana l'Ordre de 12 de novembre de 1998, de la Conselleria d'Ocupació, Indústria i Comerç, per la qual s'estableixen les ajudes en matèria de modernització del comerç interior i promoció comercial per a l'exercici 1999.
  
Posteriorment va ser publicada l'Ordre de 4 de març de 1999, de la Conselleria d'Ocupació, Indústria i Comerç, per la qual es fan públiques les línies de crèdit i els imports globals màxims destinats a la concessió d'ajudes en matèria de modernització del comerç interior i promoció comercial per a l'exercici 1999. Valorades les peticions formulades, i després d'haver-se resolt les ajudes fins a esgotar-ne la dotació inicial, s'hi han produït minoracions com a conseqüència de l'alteració de les circumstàncies de les accions aprovades, com l'incompliment de condicions i terminis establits en la resolució, la falta de justificació de les despeses realitzades i d'altres, que han generat un crèdit disponible en la línia pressupostària 403 del programa 622.10 dels pressupostos de la Generalitat Valenciana per a 1999. Es fa necessari utilitzar els crèdits que han quedat disponibles com a conseqüència de les indicades minoracions, amb la finalitat de satisfer la demanda d'altres sol·licituds valorades positivament que no havien pogut ser ateses.
  
En virtut d'això i de conformitat amb el que s'ha establit en la disposició addicional primera de l'Ordre de 12 de novembre de 1998, de la Conselleria d'Ocupació, Indústria i Comerç,
  
ORDENE
  
Article 1
  
Assignar crèdit per import de 07.098.071 pessetes, que hi havia disponible en la línia 403/000/1999 (codi comptable 150) del programa 622.10 en la secció 11, com a conseqüència de minoracions d'ajudes concedides d'acord amb l'ordre de 12 de novembre de 1998, de la Conselleria d'Ocupació, Indústria i Comerç, per la qual s'estableixen les ajudes en matèria de modernització del comerç interior i promoció comercial, per destinar-lo a atendre altres sol·licituds presentades a l'empara de la indicada ordre.
  
Article 2
  
El règim de justificació i liquidació de les ajudes es realitzarà en els termes establits en l'Ordre de 12 de novembre de 1998, i s'amplia el termini per a presentar la documentació justificativa fins al 30 de novembre de 1999.
  
Article 3
  
La present ordre entrarà en vigor el dia de hui, sense perjudici de la posterior publicació en el Diari Oficial de la Generalitat Valenciana.
  
València, 22 de novembre de 1999.
  
El conseller d'Indústria i Comerç,
  
FERNANDO V. CASTELLÓ BORONAT